ai4bharat/Pralekha huggingface dataset:
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
శాస్త్ర, సాంకేతిక ఆవిష్కరణల ద్వారా ఎస్సీ, ఎస్టీల్లో నైపుణ్యాభివృద్ధికి కృషి
'కేఐ'లు, ఎస్&టీ ఆధారిత ఎన్జీవోల నెట్వర్క్కు గ్రాంట్ల రూపంలో డీఎస్టీ మద్దతు
మాస్కులు, శానిటైజర్లు, ముఖ కవచాలు రూపొందించేలా శిక్షణ
మధ్యవర్తులు లేకుండా అటవీ ఉత్పత్తులు అమ్ముకునేలా ఏర్పాట్లు
దేశవ్యాప్త లాక్డౌన్ కారణంగా జీవనోపాధికి, ఆర్థికంగా ఇబ్బందులు పడుతున్న ఎస్సీ, ఎస్టీ వర్గాల అభివృద్ధికి కేంద్ర శాస్త్ర, సాంకేతిక డిపార్టుమెంట్కు చెందిన "సైన్స్ ఫర్ ఈక్విటీ ఎంపవర్మెంట్ అండ్ డెవలప్మెంట్"  విభాగం చర్యలు చేపడుతోంది. అనేక విజ్ఞాన సంస్థలు, శాస్త్ర&సాంకేతిక ఆధారిత స్వచ్ఛంద సంస్థలకు గ్రాంట్ల రూపంలో సాయం అందిస్తోంది.
మనుషుల రాకపోకలు, సంబంధాలపై దేశవ్యాప్త లాక్డౌన్ ప్రభావం చూపింది. అట్టడుగు స్థాయి నుంచి ఎస్సీ, ఎస్టీ వర్గాల అవసరాలను తీర్చాల్సిన అవసరాన్ని ఇది బయటపెట్టింది. దీంతోపాటు, ఇప్పటికే ఉన్న ఆరోగ్య సమస్యలు, పోషకాహార లోపం, స్వల్ప ఆర్థిక స్థోమత, చదువు లేకపోవడం, ఆరోగ్య సంరక్షణపైన, సామాజిక సేవల గురించి అవగాహన లేకపోవడం వంటివి.. సాయం, పునరావాస చర్యలు వీరి వద్దకు చేరకుండా అడ్డంకులుగా మారాయి.
విజ్ఞాన సంస్థలు, శాస్త్ర&సాంకేతిక ఆధారిత స్వచ్ఛంద సంస్థల నెట్వర్క్కు సీడ్ విభాగం అందించిన మద్దతు.. సంబంధిత వర్గాల్లో, ముఖ్యంగా క్షేత్రస్థాయి మూలాలున్న ఎన్జీవో నెట్వర్క్లో కదలిక తెచ్చింది. ఎస్సీ, ఎస్టీ వర్గాలకు ప్రభావవంతమైన సాయం, పునరుద్ధరణ, జీవనోపాధిని కల్పించే వ్యూహాలపై ఇవి దృష్టి పెట్టి పనిచేస్తున్నాయి.
కేంద్ర ప్రభుత్వ నిబంధనల ప్రకారం మాస్కులు, ప్రపంచ ఆరోగ్య సంస్థ మార్గదర్శకాల ప్రకారం హ్యాండ్ శానిటైజర్లు, త్రీడీ ప్రింట్ ద్వారా ముఖ కవచాలు వంటి వాటిని రూపొందించడంలో.. సీడ్ విభాగం సాయం పొందిన సంస్థలు నైపుణ్యాన్ని ప్రదర్శిస్తున్నాయి.
ఆంధ్రప్రదేశ్, హరియాణా, హిమాచల్ప్రదేశ్, కేరళ, మహారాష్ట్ర, మణిపూర్, ఒడిశా, రాజస్థాన్, తమిళనాడు, త్రిపుర, ఉత్తరాఖండ్, తెలంగాణ, పశ్చిమబెంగాల్ రాష్ట్రాల్లోని ఎస్సీ, ఎస్టీ వర్గాలకు రేషన్, వేడి ఆహారం, వ్యక్తిగత రక్షణ పరికరాలు , ఆవిష్కరణ పరికరాలు, పద్ధతుల రూపకల్పనలో.. విజ్ఞాన సంస్థలు, శాస్త్ర&సాంకేతిక ఆధారిత స్వచ్ఛంద సంస్థలు సాయాన్ని అందిస్తున్నాయి. ఇప్పటికే ఉన్న జీవనోపాధిని పరిరక్షించడంతోపాటు... మారుమూల ప్రాంతాల్లో ఉన్నవారికి ప్రత్యామ్నాయ జీవనోపాధి మార్గాలను కల్పించేందుకు కార్యాచరణ రూపొందిస్తున్నాయి. ఈ సంస్థలు ఇప్పటికే 70 వేల ఎస్సీ ప్రజలకు, 26 వేల ఎస్టీ ప్రజలకు చేరవయ్యాయి. 60 వేల మందికి సహాయ సామగ్రి, 36 వేల మందికి శానిటైజర్లు, 56 వేల మాస్కులు అందించాయి. 500 అవగాహన కార్యక్రమాలు నిర్వహించాయి. వీటిలో 35 వేల మంది పాల్గొన్నారు. 25 వేల ముఖ కవచాలను ఆరోగ్య కార్యకర్తలకు ఈ సంస్థలు అందించాయి.
(గిరిజనుల నుంచే నేరుగా అటవీ ఉత్పత్తుల సేకరించేలా.., ప్రభుత్వ సంస్థలు, ప్రైవేటు వ్యాపారులు, సేకరణ కేంద్రాలతో క్షేత్రస్థాయి బృందాలకు సంబంధాలను కల్పించారు. వ్యవసాయం, ఆక్వా, అటవీ ఉత్పత్తుల సేకరణ, ఇతర వ్యవసాయేతర కార్యక్రమాల్లో శాస్త్ర, సాంకేతిక ఆవిష్కరణల ద్వారా 12 వేల కుటుంబాల జీవనోపాధికి భద్రత ఏర్పడింది.
ఎస్సీ, ఎస్టీ వర్గాల్లో కొవిడ్-19 ప్రభావ నియంత్రణకు విజ్ఞాన సంస్థలు, శాస్త్ర&సాంకేతిక ఆధారిత స్వచ్ఛంద సంస్థలు చేసిన ప్రయత్నాలను డీఎస్టీ కార్యదర్శి ప్రొ.అశుతోష్ శర్మ ప్రశంసించారు. క్షేత్రస్థాయిలో ఉన్న జ్ఞాన ప్రయోజనం సంబంధిత సమాచారం లభ్యతపై మాత్రమే కాక.., స్థానిక పరిస్థితులను దృష్టిలో ఉంచుకుని చేపట్టే ప్రదర్శనలు, ప్రామాణిక నిబంధనలు పాటించడం వంటి వాటి ప్రభావవంతమైన వ్యాప్తిపై కూడా ఆధారపడి ఉంటుందని చెప్పారు.
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
పౌర కార్మికులతో కలిసి అంబేడ్కర్ జయంతిని జరుపుకున్న మంత్రి రాజీవ్ చంద్రశేఖర్ కాశీ విశ్వనాథ్, వెల్లరియమ్మన్ ఆలయానని సందర్శించిన మంత్రి
జాతీయ నైపుణ్య మహిళా శిక్షణా సంస్థ విద్యార్థులతో ముచ్చటించిన మంత్రి
ప్రధానమంత్రి శ్రీ నరేంద్ర మోదీ నాయకత్వంలోని ప్రభుత్వం, విధాన నిర్ణయాలలో సబ్ కా సాథ్, సబ్ కా వికాస్ పై ప్రధానంగా దృష్టిపెట్టడంతో సమానత్వానికి సంబంధించి డాక్టర్ బి.ఆర్ అంబేడ్కర్ దార్శనికత వాస్తవ రూపం దాలుస్తున్నది : రాజీవ్ చంద్రశేఖర్
మన ప్రజాస్వామిక రాజ్యాంగ ప్రాథమిక లక్షణం సమానత్వం. డాక్టర్ బి.ఆర్.అంబేడ్కర్గారి దార్శనికత అయిన సమానత్వం, సమాన అవకాశాలను శ్రీ నరేంద్ర మోదీ నాయకత్వంలోని ప్రభుత్వం సబ్ కా సాథ్ , సబ్ కా వికాస్ పై ప్రధానంగా దృష్టిపెట్టడం ద్వారా సాకారం చేస్తున్నది.
అట్టడుగున ఉన్న వ్యక్తిపట్ల కూడా శ్రద్ధ చూపుతూ,-అంత్యోదయ తాత్వికత విధాన నిర్ణయాలకు, లబ్ధిదారులకు వర్తించే అన్ని పథకాలకు మార్గనిర్దేశం వహిస్తున్నది. ప్రతి ప్రభుత్వ పథకంలో సబ్ కా సాథ్ ,సబ్ కా వికాస్ అమలు వంటివి ప్రధానమంత్రి శ్రీ నరేంద్రమోదీ ప్రభుత్వ పాలన, రుజువర్తనలో , దాని ప్రభావంలో నూతన ప్రమాణాలను నెలకొల్పుతున్నదని కేంద్ర ఎలక్ట్రానిక్స్, ఇన్ఫర్మేషన్ టెక్నాలజీ, నైపుణ్యాభివృద్ధి, ఎంటర్ ప్రెన్యుయర్ షిప్ శాఖ సహాయ మంత్రి శ్రీ రాజీవ్ చంద్రశేఖర్ తెలిపారు.బెంగళూరులో మహిళల జాతీయ నైపుణ్యశిక్షణ సంస్థ ఆధ్వర్యంలో నిర్వహించున్న అంబేడ్కర్ జయంతి కార్యక్రమంలో పాల్గొంటూ ఆయన ఈ మాటలన్నారు.
ఈ కార్యక్రమానికి హాజరైన విద్యార్థులు, టీచర్లు, సంబంధిత అధికారులతో ముచ్చటిస్తూ మంత్రి, భారతరాజ్యాంగ నిర్మాత డాక్టర్. బి.ఆర్ అంబేడ్కర్, దేశ నిర్మాణానికి ప్రత్యేక ప్రాధాన్యతనిచ్చారన్నారు. భారత రాజ్యాంగంలో ప్రముఖంగా ప్రస్తావించిన సమానత్వ ప్రాథమిక హక్కు , మతం, కులం, రంగు, వర్గం, స్త్రీ పురుష తేడా లేకుండా సమానత్వానికి అందరికీ అవకాశం కల్పిస్తున్నదని చెప్పారు. వైవిధ్యత కలిగిన భారతదేశంలో , మనం భౌగోళికంగా వివిధ ప్రాంతాలలో నివశించవచ్చు గాని, మనమందరం ఒక సామాన్య గుర్తింపును, అదే భారతీయులమనే గుర్తింపును కలిగి ఉన్నామన్నారు. అంబేడ్కర్ జయంతి, మహావీర జయంతి సందర్భంగా ప్రజలకు ఆయన శుభాకాంక్షలు తెలిపారు.
జాతీయ నైపుణ్య శిక్షణ సంస్థ  విద్యార్థులు ఏర్పాటు చేసిన ఎగ్జిబిషన్ ను మంత్రి సందర్శించారు.పోటీని ఎదుర్కొనేందుకు ఎప్పటికప్పుడు విద్యార్థులు తమ నైపుణ్యాలను మెరుగు పెట్టుకుంటుండాలని మంత్రి సూచించారు. ప్రస్తుత కాలంలో డిజిటల్ నైపుణ్యాలను నేర్చుకోవలసి ఆవశ్యకత ఎంతైనా ఉన్నదని కూడా ఆయన ప్రముఖంగా ప్రస్తావించారు. నైపుణ్యాలకు సంబంధించి మరిన్ని అవకాశాలు కల్పించడం ద్వారా మహిళలకు సాధికారత కల్పించడం అనేది నరేంద్ర మోదీ ప్రభుత్వ గట్టి విశ్వాసమని ఆయన అన్నారు.
(Visitor Counter : 110
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 187.26 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 14,241
మొత్తం కేసుల్లో క్రియాశీల కేసులు 0.03%
ప్రస్తుత రికవరీ రేటు 98.75%
గత 24 గంటల్లో 1,589 మంది కోలుకున్నారు. దీంతో, కోలుకున్నవారి మొత్తం సంఖ్య 4,25,16,068 కు పెరిగింది.
గత 24 గంటల్లో 2,451 కొత్త కేసులు నమోదయ్యాయి.
రోజువారీ పాజిటివిటీ రేటు 0.55%
వారపు పాజిటివిటీ రేటు 0.47%
గత 24 గంటల్లో చేసిన 4,48,939 కొవిడ్ పరీక్షలతో కలిపి ఇప్పటివరకు 83.38 కోట్ల పరీక్షలు చేశారు.
ఆర్థిక మంత్రిత్వ శాఖ
రాజస్థాన్లో ఆదాయపు పన్ను శాఖ సోదాలు
జైపూర్లో ఆభరణాలు మరియు రంగు రత్నాల తయారీ, ఎగుమతిలో నిమగ్నమైన గ్రూపుపై ఆదాయపు పన్ను శాఖ 23.11.2021న సోదాలు మరియు స్వాధీన కార్యకలాపాలను చేపట్టింది. జైపూర్ నగరం మరియు చుట్టుపక్కన ఉన్న 50కి పైగా ప్రదేశాలలో ఏకకాలంలో ఈ సోదాలు నిర్వహించారు. ఈ సోదాల సమయంలో పాక్షిక విలువైన మరియు విలువైన రాళ్లను ఆఫ్రికన్ దేశాల నుండి దిగుమతి చేసుకున్నట్లు, జైపూర్లో ప్రాసెస్ చేస్తున్నట్లు కనుగొనబడింది. కత్తిరించిన మరియు పాలిష్ చేసిన విలువైన రంగు రాళ్ల దిగుబడి విలువను తక్కువ చేసి చూపబడింది. దీనిలో కొంత భాగాన్ని నగదు రూపంలో విక్రయించబడినట్టుగా కూడా గుర్తించడమైంది. దీనిని ఖాతాల పుస్తకాలలో నమోదు చేయలేదు. లెక్కల్లో చూపకుండానే ఆదాయాన్ని పొందడం జరిగింది. ఇలా లెక్కకు చూపని ఆదాయాన్ని ఫైనాన్స్ బ్రోకర్ ద్వారా నగదు రూపంలో రుణాలను అందించడం ద్వారా వడ్డీని సంపాదించినట్టుగా కూడా గుర్తించారు. ఆదాయపు పన్ను శాఖ బృందాలు అటువంటి నగదు రుణాల పంపిణీకి సంబంధించిన దస్తావేజులు మరియు డిజిటల్ సాక్ష్యాలను వాటిపై వచ్చిన వడ్డీని స్వాధీనం చేసుకుంది. ఈ లావాదేవీల స్వభావాన్ని ఫైనాన్స్ బ్రోకర్ అంగీకరించారు. ఇదే కాకుండా, లెక్కలు చూపని అమ్మకాలు మరియు కొనుగోళ్లు, స్టాక్లో వ్యత్యాసం, నిజమైన అన్సెక్యూర్డ్ రుణాలు, షేర్ అప్లికేషన్ డబ్బు మొదలైన వాటికి సంబంధించిన నేరారోపణకు సంబంధించిన ఆధారాలు కూడా కనుగొనబడ్డాయి. దీనికి తోడు స్పెషల్ ఎకనామిక్ జోన్  నుండి పనిచేస్తున్న గ్రూప్ యొక్క సంస్థల నుండి పత్రాలు కనుగొనబడ్డాయి, ఈ యూనిట్ల నుండి వచ్చే ఆదాయం ఆదాయపు పన్ను చట్టం, 1961, 10ఏఏ సెక్షన్ కింద మినహాయింపుకు అర్హమైనది కనుక ఈ యూనిట్ల నుండి అధిక లాభాలను ప్రకటించడం కోసం వారు వివిధ అక్రమ పద్ధతులకు పాల్పడుతున్నారని గుర్తించడమైంది. ఈ సోదాల్లో సుమారు రూ.4 కోట్ల నగదు స్వాధీనం చేసుకున్నారు. దీనికి తోడు దాదాపు రూ. 9.00 కోట్ల మేర విలువైన ఆభరణాలను కూడా స్వాధీనం చేసుకున్నారు. ఇప్పటి వరకు గ్రూప్లో రూ.500 కోట్ల కంటే విలువైన లెక్కకు చూపని ఆదాయాన్ని గుర్తించడం జరిగింది. ఇందులో మొత్తం రూ. 72 కోట్లను సంబంధిత ఆదాయాన్ని గ్రూపు సంస్థలు తమ వెల్లడించని ఆదాయంగా అంగీకరించాయి. తదుపరి విచారణ కొనసాగుతోంది.
ఆరోగ్య, కుటుంబ సంక్షేమ మంత్రిత్వ శాఖ
జికా వైరస్ నియంత్రణలో మహారాష్ట్రకు సాయం చేయడానికి ఉన్నత స్థాయి బృందాన్ని పంపిన కేంద్ర ప్రభుత్వం
జికా వైరస్ పరిస్థితిని పర్యవేక్షించడానికి, కేసుల నిర్వహణలో రాష్ట్ర ప్రభుత్వానికి సాయం చేయడానికి ఒక నిపుణుల బృందాన్ని కేంద్ర ఆరోగ్య, కుటుంబ సంక్షేమ మంత్రిత్వ శాఖ మహారాష్ట్రకు పంపింది. ఇటీవల పుణె జిల్లాలో ఒక జికా కేసు నమోదైంది.
పుణె ప్రాంతీయ డైరెక్టర్ కార్యాలయం నుంచి ప్రజారోగ్య నిపుణుడు, దిల్లీలోని లేడీ హార్డింగ్ మెడికల్ కళాశాలకు చెందిన గైనకాలజిస్ట్, జాతీయ మలేరియా పరిశోధన సంస్థ నుంచి ఒక శాస్త్రవేత్త ఈ కేంద్ర బృందంలో సభ్యులుగా ఉన్నారు.
ఈ బృందం రాష్ట్ర ఆరోగ్య శాఖతో కలిసి పనిచేస్తుంది. క్షేత్ర స్థాయి పరిస్థితులను పరిశీలిస్తుంది. జికా నిర్వహణపై కేంద్ర ఆరోగ్య మంత్రిత్వ శాఖ నిర్దేశించిన కార్యాచరణ ప్రణాళిక అమలవుతుందో లేదో అంచనా వేస్తుంది. రాష్ట్రంలో జికా వైరస్ నియంత్రణ, నిర్వహణకు అవసరమైన సూచనలు చేస్తుంది.
ప్రధాన మంత్రి కార్యాలయం
పోర్ట్ బ్లేయర్ లో త్రివర్ణ పతాకం ఆవిష్కరణ తాలూకు 75 వ వార్షికోత్సవం నాడు నేతాజీ సుభాష్ చంద్ర బోస్ ను స్మరించుకొన్న ప్రధాన మంత్రి
పోర్ట్ బ్లేయర్ లో మువ్వన్నెల జెండా ఆవిష్కరణ తాలూకు 75వ వార్షికోత్సవ సందర్భం లో నేతాజీ సుభాష్ చంద్ర బోస్ ను ప్రధాన మంత్రి శ్రీ నరేంద్ర మోదీ స్మరించుకొన్నారు.
‘‘1943 వ సంవత్సరం డిసెంబరు 30 వ తేదీ.. భారతదేశం లో ప్రతి ఒక్కరి స్మృతి లోనూ చెక్కుచెదరక నిలచిపోయినటువంటి రోజు; సాహసి నేతాజీ సుభాష్ బోస్ పోర్ట్ బ్లేయర్ లో ఆ నాడు త్రివర్ణ పతాకాన్ని ఆవిష్కరించారు. ఆ ప్రత్యేక దినం తాలూకు 75 వ వార్షికోత్సవ సూచకం గా నేను పోర్ట్ బ్లయర్ కు వెళ్ళాను, మరి అక్కడ మువ్వన్నెల జెండా ను ఎగురవేసే గౌరవం నాకు దక్కింది. కొన్ని స్మృతులను పంచుకొంటున్నాను’’ అని ఒక ట్వీట్ లో ప్రధాన మంత్రి పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 220.66 కోట్ల డోసులు  అందించారు
గత 24 గంటల్లో 1,947 డోసులు అందించారు
దేశవ్యాప్త క్రియాశీల కేసుల సంఖ్య 67,806
మొత్తం కేసుల్లో క్రియాశీల కేసులు 0.15%
ప్రస్తుత రికవరీ రేటు 98.66%
గత 24 గంటల్లో 9,833 మంది కోలుకున్నారు. దీంతో, కోలుకున్నవారి మొత్తం సంఖ్య 4,42,92,854 కు పెరిగింది.
గత 24 గంటల్లో 10,112 కొత్త కేసులు నమోదయ్యాయి.
రోజువారీ పాజిటివిటీ రేటు 7.03%
వారపు పాజిటివిటీ రేటు 5.43%
గత 24 గంటల్లో చేసిన 1,43,899 కొవిడ్ పరీక్షలతో కలిపి ఇప్పటివరకు 92.54 కోట్ల పరీక్షలు చేశారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ టీకాల పరిస్థితిని రాష్టాలతో సమీక్షించిన కేంద్ర ఆరోగ్య శాఖ కార్యదర్శి
టీకా లబ్ధిదారుల సంఖ్య పెంచాలని రాష్ట్రాలకు సూచన,
కోవిడ్ యోధులకు ఫిబ్రవరి 1 నుంచి టీకాలు
కేంద్ర ఆరోగ్య శాఖ కార్యదర్శి శ్రీ రాజేశ్ భూషణ్ కోవిడ్ టీకాల పరిస్థితిని రాష్ట్రాలు, కేంద్రపాలితప్రాంతాల ఆరోగ్య కార్యదర్శులు, నేషనల్ హెల్త్ మిషన్ ఎండీలతో వీడియో కాన్ఫరెన్స్ ద్వారా సమీక్షించారు. ప్రపంచంలోనే అతిపెద్ద కార్యక్రమమైన కోవిడ్ టీకాల కార్యక్రమం జనవరి 16 న ప్రధాని చేతులమీదుగా ప్రారంభం కావటం తెలిసిందే.
ఈ సందర్భంగా రాష్టాలు, కేంద్రపాలిత ప్రాంతాల పనితీరును కేంద్ర ఆరోగ్య కార్యదర్శి ప్రశంసించారు. అంతర్జాతెరెయ మైలురాళ్లను భారత్ ఎలా అధిగమించగలిగిందో ఆయన ఈ సందర్భంగా సోదాహరణంగా వివరించారు. మొదటి పది లక్షల టీకాల లక్ష్యాన్ని వేగంగా చేరుకోవటమే కాకుండా , ఆ తరువాత 20 లక్షలు, 30 లక్షల మైలురాళ్ళను సైతం సునాయాసంగా అధిగమించిందన్నారు. అనేక దేశాలకు 40-50 రోజులు పట్టినా, మనకు మాత్రం తక్కువ సమయమే పట్టిందన్నారు.
దేశవ్యాప్తంగా టీకాల కార్యక్రమాన్ని వేగవంతం చేయటానికి రాష్టాలు, కేంద్రపాలిత ప్రాంతాలు అనుసరించాల్సిన విధి విధానాలను ఆయన ఈ సందర్భంగా ప్రస్తావించారు. కొన్ని రాష్ట్రాలు, కేంద్రపాలిత ప్రాంతాలు దాదాపు 50% సైతం చేరుకొగా మిగిలిన రాష్ట్రాలు కూడా వేగం పుంజుకోవాలని కోరారు. టీకామందు తగినంత అందుబాటులో ఉందన్న విషయాన్ని కూడా ఆయన గుర్తు చేశారు. కో-విన్ వెబ్ సైట్ లో తలెత్తిన కొద్దిపాటి సమస్యలు కూడా ఇప్పుడు పూర్తిగా పరిష్కృతమైనట్టు చెప్పారు. రాష్ట్రాలు, జిల్లాలు, తాలూకాలు సైతం సమస్యలను, ఎదురవుతునన్ సవాళ్లను ప్రస్తావించటం ద్వారా పరిష్కారానికి మార్గం సుగమం చేయాలన్నారు.
ఒక్కో శిబిరంలో టీకాల సంఖ్య బాగా పెంచటానికి అవకాసమున్నదని ఆయన గుర్తు చేశారు. రాష్ట్రాల ఆరోగ్య కార్యదర్శులు రోజువారీ లబ్ధిదారుల సంఖ్యలో మార్పును విశ్లేషించి వాటిని పెంచటానికి తగిన చర్యలు తీసుకోవాలని సూచించారు. సౌకర్యాలున్నచోట ఒకే రోజు వివిధ శిబిరాలు ఏర్పాటు చేసే అవకాశాలను సైతం పరిశీలించాలన్నారు. దీనివలన సగటులు రోజుకు వేసే టీకాల సంఖ్య పెరుగుతుందని చెప్పారు.
ఇటీవల ఆరోగ్య మంత్రిత్వశాఖ జారీ చేసిన లేఖను ప్రస్తావిస్తూ, మొదటి డోస్ తీసుకున్న తరువాత తాత్కాలిక డిజిటల్ సర్టిఫికెట్, రెండో విడత తీకా తీసుకున్న తరువాత ఫైనల్ సర్టిఫికెట్ ఇవ్వాలని ఆరోగ్య కార్యదర్శి ఈ సందర్భంగా గుర్తు చేసారు. టీకా వేయించుకున్న ప్రతి వ్యక్తీ, శిబిరం నుంచి బైటికి వెళ్ళేముందు కచ్చితంగా సర్టిఫికెట్ అందుకునేట్టు చూడాలని చెప్పారు. లబ్ధిదారు అర్హతను, గుర్తింపును ధ్రువపరచుకోవటం చాలా ముఖ్యమన్నారు. ప్రాధాన్యతా క్రమంలో అందాల్సిన వాళ్లకు ముందుగా అందాలంటే ఈ జాగ్రత్త తప్పని సరి అని చెప్పారు. ఆధార వలన సరైన గుర్తింపు సాధ్యం కాబట్టి దాన్నే తనిఖీకి వాడుకోవటం మంచిదని సలహా ఇచ్చారు. కో-విన్ సాఫ్ట్ వేర్ కూడా ఆధార్ సమాచారాన్ని సులభంగా గుర్తిస్తుందని చెప్పారు.
సకాలంలో సమాచారాన్ని అందించటం, సరిపోల్చటం కూడా ముఖ్యమని ఈ సమావేశంలో చెప్పారు. గత రెండు వారాల్లో టీకాల కార్యక్రమానికి ఒక స్థిరత్వం లభించినందున కో-విన్ యాప్ లో సమాచారాన్ని ఒకసారి సరిపోల్చుకోవాలన్నారు.దీ నివలన అందాల్సిన వారందరికీ టీకా అందిందీ లేనిదీ తెలుస్తుందన్నారు. ముందుగానే చెప్పినట్టుగా కోవిడ్ యోధులందరికీ ఫిబ్రవరి 1 నుంచి టీకాలు వేస్తారని మరోమారు గుర్తు చేశారు. ఈ దశ కూడా సాఫీగా సాగటానికి అవసరమైన ప్రణాళిక సిద్ధం చేసుకోవాలని సూచించారు. ఈ సమీక్షలో భాగంగా రాష్ట్రాలు, కేంద్రపాలిత ప్రాంతాలు అందించిన సమాచారం మీద సమగ్రమైన చర్చ జరిగింది.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
కొత్త అనుకరణ కోడ్ ఉపగ్రహాలు కదిలించే భూమి యొక్క అయస్కాంత గోళంలో విద్యుత్ క్షేత్ర నిర్మాణాన్ని అధ్యయనం చేయడానికి సహాయపడుతుంది
భవిష్యత్ అంతరిక్ష కార్యకలాపాల ప్రణాళికలో ఈ అధ్యయనం ఉపయోగపడుతుంది
ఇది మానవత్వం యొక్క ఎప్పటికప్పుడు విస్తరిస్తున్న శక్తి అవసరాలకు ఖచ్చితంగా నియంత్రిత ఫ్యూజన్ ప్రయోగశాల ప్రయోగాలకు దారితీస్తుంది
కేంద్ర ప్రభుత్వానికి చెందిన శాస్త్ర సాంకేతిక విభాగ పరిధిలోని స్వయంప్రతిపత్తి సంస్థ ఇండియన్ ఇనిస్టిట్యూట్ ఆఫ్ జియో మాగ్నెటిజమ్  ఏక కోణ ఫ్ల్యూయిడ్ సిమ్యులేషన్ కోడ్ ను అభివృద్ధి చేసింది. భూమి ప్లాస్మా వాతావరణానికి దగ్గరగా వున్న వివిధ విద్యుత్ క్షేత్ర నిర్మాణాలను లేదా భూమి మాగ్నటో స్పియర్ ను అధ్యనం చేయడానికి ఈ కోడ్ ఉపయోగపడుతుందని శాస్త్రవేత్తలు తెలిపారు. ఈ అధ్యయన ఫలితాలు భవిష్యత్తులో చేసే అంతరిక్ష పరిశోధనలకు ఉపయోగపడతాయి.
భూమి మాగ్నెటో స్పియర్ చాలా విస్తృతమైన ప్రాంతం. ఇందులోనే గణనీయ సంఖ్యలో ఉపగ్రహాలు తిరుగుతుంటాయి. ఈ అధ్యయనం ద్వారా ఉపగ్రహం చుట్టూ జరిగే ప్లాస్మా ప్రాసెస్సులను అర్థం చేసుకోవడానికి వీలవుతుంది.
విశ్వంలోని 99 శాతం పదార్థం ప్లాస్మా రూపంలో వుంటుంది. అంతే కాదు భూమి మాగ్నెటో స్పియర్ కూడా దీనితోనే వుంటుంది. కాబట్టి ప్లాస్మా ప్రాసెస్సులనేవి మాగ్నెటో స్పియర్ ప్రాంతంలో సంచరించే ఉపగ్రహాల పనికి విఘ్నంకలిగించే సామర్థ్యం కలిగినవి.
ఉపగ్రహాలు ఎంతో విలువైనవి. వాటి భద్రతతోపాటు మాగ్నెటో స్పియర్ ను అర్థం చేసుకోవడమనేది ముఖ్యం. ఎందుకంటే తద్వారా కాస్మోస్ ను అవగాహన చేసుకోవచ్చు. భూమి చుట్టూగల అంతరిక్షంలో ప్లాస్మా వుండడానికి ముఖ్యమైన కారణం సూర్యుడు. సౌర గాలుల రూపంలో సూర్యుడు భూమివైపు ప్లాస్మాను పంపుతుంటాడు. సౌర గాలుల వేగమనేది సెకనుకు 300 నుంచి 1500 కిలోమీటర్లు వుంటుంది. ఇవి మాగ్నెటిక్ క్షేత్రాన్ని కూడా తీసుకొస్తాయి. దీన్ని అంతర్ గ్రహ అయస్కాంత క్షేత్రం  అని కూడా అంటారు. ఐఎంఎఫ్కు భూమి అయస్కాంత క్షేత్రానికి మధ్యన జరిగే సంభవించే చర్యవల్ల భూమికి సంబంధించిన మాగ్నెటోస్పియర్ ఏర్పడుతుంది.
మాగ్నెటో స్పియర్కు సంబంధించి ఐఐజి శాస్త్రవేత్తలు చేస్తున్న పరిశోధనలు అంతరిక్ష ప్రయోగాలకు ఉపయోగపడతాయి. అంతే కాదు భవిష్యత్తులో మానవాళికి పెరగనున్న శక్తి వనరుల అవసరాలను తీర్చడానికి కూడా ఉపయోపడతాయని శాస్త్రవేత్తలు చెబుతున్నారు. మరిన్ని వివరాలకు [Publicatications: https://doi.org/10.1063/1.5113743
మరిన్ని వివరాలకు: డాక్టర్ అజయ్ లొతేకర్, ablotekar[at]gmail[dot]com, ajay14@iigs.iigm.res.in మొబైల్ నెంబర్ : 9082752267]
(
ఆర్థిక మంత్రిత్వ శాఖ
వచ్చే కేంద్ర బడ్జెట్ 2023-24 కోసం బడ్జెట్ ముందస్తు సమావేశాలను ముగించిన - కేంద్ర ఆర్ధిక మంత్రి శ్రీమతి నిర్మలా సీతారామన్
కేంద్ర బడ్జెట్ 2023-24 కోసం 2022 నవంబర్, 21వ తేదీ నుంచి, 28వ తేదీ వరకు దృశ్య మాధ్యమం ద్వారా నిర్వహించిన బడ్జెట్ ముందస్తు సంప్రదింపు సమావేశాలకు కేంద్ర ఆర్థిక, కార్పొరేట్ వ్యవహారాల శాఖ మంత్రి శ్రీమతి నిర్మలా సీతారామన్ అధ్యక్షత వహించారు. బడ్జెట్ ముందస్తు సమావేశాలు ఈ రోజు ఇక్కడ ముగిశాయి.
ఈ సమయంలో నిర్వహించిన నిర్ణీత ఎనిమిది సమావేశాల్లో ఏడు భాగస్వామ్య బృందాలకు ప్రాతినిధ్యం వహిస్తున్న 110 కంటే ఎక్కువ మంది ఆహ్వానితులు పాల్గొన్నారు. ఈ భాగస్వామ్య బృందాలలో వ్యవసాయం, వ్యవసాయ ప్రాసెసింగ్ పరిశ్రమ; పరిశ్రమలు, మౌలిక సదుపాయాలు, వాతావరణ మార్పు; ఆర్థిక రంగం, మూలధన మార్కెట్లు; సేవలు, వాణిజ్యం; సామాజిక రంగం; కార్మిక సంఘాలు; కార్మిక సంస్థలకు చెందిన ప్రతినిధులు, నిపుణులు, ఆర్థికవేత్తలు ఉన్నారు
కేంద్ర ఆర్థిక శాఖ సహాయ మంత్రులు శ్రీ పంకజ్ చౌదరి, డా. భగవత్ కిషన్రావ్ కరద్; కేంద్ర ఆర్థిక శాఖ కార్యదర్శి శ్రీ T.V. సోమనాథన్; డి.ఈ.ఏ. కార్యదర్శి శ్రీ అజయ్ సేథ్; ముఖ్య ఆర్థిక సలహాదారు డా. వి. అనంత నాగేశ్వరన్; డి.ఐ.పి.ఏ.ఎం. కార్యదర్శి శ్రీ తుహిన్ కాంత పాండే; ఆర్ధిక సేవల శాఖ కార్యదర్శి శ్రీ వివేక్ జోషి; కార్పొరేట్ వ్యవహారాల శాఖ కార్యదర్శి శ్రీ మనోజ్ గోవిల్; రెవెన్యూ శాఖ ఓ.ఎస్.డి. శ్రీ సంజయ్ మల్హోత్రా తో పాటు, ఆర్థిక మంత్రిత్వ శాఖకు చెందిన సీనియర్ అధికారులు కూడా ఈ సమావేశానికి హాజరయ్యారు. సంబంధిత ఇతర మంత్రిత్వ శాఖలు / విభాగాల కార్యదర్శులు దృశ్య మాధ్యమం ద్వారా పాల్గొన్నారు.
భాగస్వామ్య బృందాల ప్రతినిధులు, వచ్చే బడ్జెట్ కోసం చేసిన అనేక సలహాలు, సూచనల్లో - ఎం.ఎస్.ఎం.ఈ. లకు సహాయం చేయడానికి వీలుగా గ్రీన్ సర్టిఫికేషన్ కోసం అనువైన యంత్రాంగం; పట్టణ ప్రాంతాల్లో ఉపాధి కల్పన అవకాశాలను పెంచేందుకు పట్టణ ఉపాధి హామీ కార్యక్రమం; ఆదాయపు పన్ను హేతుబద్ధీకరణ, ఆవిష్కరణ క్లస్టర్ల ఏర్పాటు; దేశీయ సరఫరా వ్యవస్థను మెరుగుపరచడానికి పథకాలు, విద్యుత్ వాహనాలపై పన్ను తగ్గింపు; ఈ.వి. విధానాన్ని ప్రవేశపెట్టడం; గ్రీన్ హైడ్రోజన్ కేంద్రంగా భారతదేశాన్ని ప్రోత్సహించడానికి చర్యలు, సోషల్ ఇంపాక్ట్ కంపెనీల కోసం సోషల్ సెక్టార్ ఎంటర్ప్రెన్యూర్షిప్ ఫండ్, కేర్ ఎకానమీ వర్కర్ల శిక్షణ, గుర్తింపు; పిల్లలకు పోర్టబుల్ సామాజిక ప్రయోజనం; నీరు, పారిశుద్ధ్యం కోసం జాతీయ నియంత్రణ సాధికార సంస్థ; అసంఘటిత కార్మికులకు ఈ.ఎస్.ఐ.సి. కింద ప్రయోజనం; పబ్లిక్ క్యాపెక్స్ కొనసాగింపు; ఆర్థిక ఏకీకరణతో పాటు, తక్కువ కస్టమ్స్ సుంకాలు మొదలైనవి ఉన్నాయి.
తమ విలువైన సలహాలు, సూచనలు పంచుకున్నందుకు, ఈ సమావేశాల్లో పాల్గొన్న వారందరికీ, ఆర్థిక మంత్రి ధన్యవాదాలు తెలియజేస్తూ, 2023-24 బడ్జెట్ ను రూపొందించేటప్పుడు వారి సలహాలు, సూచనలను జాగ్రత్తగా పరిశీలిస్తామని హామీ ఇచ్చారు.
ప్రధాన మంత్రి కార్యాలయం
క్వాడ్ నేతల వర్చువల్ సమిట్ లో పాలుపంచుకున్న ప్రధాన మంత్రి
ప్రధాన మంత్రి శ్రీ నరేంద్ర మోదీ ఈ రోజు న యుఎస్ అధ్యక్షుడు శ్రీ జో బైడెన్, ఆస్ట్రేలియా ప్రధాని శ్రీ స్కాట్ మారిసన్, ఇంకా జపాన్ ప్రధాని శ్రీ ఫూమియో కిశీదా లతో పాటు క్వాడ్ నేతల తో ఒక వర్చువల్ సమిట్ లో పాల్గొన్నారు.
ఈ సమావేశం లో 2021వ సంవత్సరం సెప్టెంబరు లో క్వాడ్ సమిట్ జరిగిన నాటి నుంచి క్వాడ్ సంబంధిత కార్యక్రమాల లో చోటు చేసుకొన్న పురోగతి ని సమీక్షించడమైంది. ఈ సంవత్సరం చివరర్లో జపాన్ లో శిఖర సమ్మేళనం జరిగే సమయాని కల్లా నిర్దిష్ట ఫలితాల ను సాధించాలన్న ఉద్దేశ్యం తో పరస్పర సహకారాన్ని పెంచుకోవాలనే విషయం పైన నేత లు సమ్మతి ని వ్యక్తం చేశారు.
ఇండో-పసిఫిక్ ప్రాంతం లో శాంతి ని, స్థిరత్వాన్ని, సమృద్ధి ని పెంచి పోషించాలన్న తన ముఖ్య లక్ష్యం పైన క్వాడ్ తప్పక శ్రద్ధ వహించాలని ప్రధాన మంత్రి స్పష్టం చేశారు. మానవీయ సహాయం, ఇంకా విపత్తుల వేళ లో ఉపశమనకారి చర్యలు, డెడ్ సస్ టేనబులిటి, సరఫరా వ్యవస్థ లు, స్వచ్ఛ శక్తి, సంధానం, ఇంకా కెపాసిటీ-బిల్డింగ్ ల వంటి రంగాల లో క్వాడ్ దేశాలన్నిటి మధ్య పరస్పర సహకారం అనేది నిర్ధిష్టమైనటువంటి మరియు ఆచరణీయమైనటువంటి స్వరూపం లో కొనసాగాలని ఆయన పిలుపునిచ్చారు.
యూక్రేన్ లోని పరిణామాల ను గురించి, యూక్రేన్ లో మానవీయ సంక్షోభం తలెత్తడాన్ని గురించి సమావేశం లో చర్చించడం జరిగింది. చర్చ, ఇంకా దౌత్యం ల మార్గానికి తిరిగి రావలసిన అవసరం ఎంతయినా ఉందని ప్రధాన మంత్రి నొక్కిచెప్పారు.
నేత లు నైరుతి ఆసియా, హిందూ మహాసముద్ర ప్రాంతం మరియు పసిఫిక్ దీవుల లోని స్థితి సహా ఇతర సందర్భోచిత అంశాలపైన కూడా చర్చించారు. ఐక్య రాజ్య సమితి ప్రణాళిక ను, అంతర్జాతీయ చట్టాలను పాలించడం తో పాటు సార్వభౌమత్వాని కి, ఇంకా ప్రాదేశిక అఖండత్వాని కి కట్టుబడి ఉండటానికి ప్రాముఖ్యాన్ని ఇవ్వవలసి ఉంది అంటూ ప్రధాన మంత్రి పునరుద్ఘాటించారు.
నేత లు ఒకరితో మరొకరు సంప్రదింపులు జరుపుకొంటూ ఉండాలని, జపాన్ లో జరుగబోయే శిఖర సమ్మేళనం కోసం మహత్వాకాంక్షభరిత చర్చాంశాల జాబితా ను రూపొందించే దిశ లో కృషి చేయాలని అంగీకారానికి వచ్చారు.
ఆరోగ్య, కుటుంబ సంక్షేమ మంత్రిత్వ శాఖ
142.47 కోట్ల డోసులను దాటిన జాతీయ కొవిడ్-19 టీకా కార్యక్రమం
గత 24 గంటల్లో 72 లక్షలకు పైగా డోసులు నిర్వహణ
98.40 శాతానికి చేరిన రికవరీ రేటు; 2020 మార్చి నుంచి ఇది గరిష్ట స్థాయి
గత 24 గంటల్లో 6,358 కొత్త కేసులు నమోదు
దేశవ్యాప్త క్రియాశీల కేసుల సంఖ్య 75,456
వారపు పాజిటివిటీ రేటు  గత 44 రోజులుగా 1 శాతం కంటే తక్కువ
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; గత 24 గంటల్లో ఇచ్చిన 72,87,547 డోసులతో కలిపి, 142.47 కోట్ల డోసులను  టీకా కార్యక్రమం అధిగమించింది. 1,51,91,424 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
ఆరోగ్య సిబ్బంది
|
|
మొదటి డోసు
|
|
1,03,87,043
|
|
రెండో డోసు
|
|
96,88,051
|
|
ఫ్రంట్లైన్ సిబ్బంది
|
|
మొదటి డోసు
|
|
1,83,84,989
|
|
రెండో డోసు
|
|
1,68,50,329
|
|
18-44 ఏళ్ల వారు
|
|
మొదటి డోసు
|
|
49,51,42,331
|
|
రెండో డోసు
|
|
31,94,71,734
|
|
45-59 ఏళ్ల వారు
|
|
మొదటి డోసు
|
|
19,35,18,168
|
|
రెండో డోసు
|
|
14,70,85,153
|
|
60 ఏళ్లు పైబడినవారు
|
|
మొదటి డోసు
|
|
12,08,30,878
|
|
రెండో డోసు
|
|
9,33,23,060
|
|
మొత్తం
|
|
1,42,46,81,736
గత 24 గంటల్లో 6,450 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  3,42,43,945 కు పెరిగింది.
దేశవ్యాప్త రికవరీ రేటు 98.40 శాతానికి చేరింది. 2020 మార్చి నుంచి గరిష్ట స్థాయి.
కేంద్రం-రాష్ట్రాలు, కేంద్ర పాలిత ప్రాంతాల నిరంతర, సహకార ప్రయత్నాల కారణంగా, వరుసగా 61వ రోజు కూడా 15,000 కంటే తక్కువ రోజువారీ కొత్త కేసులు నమోదయ్యాయి.
గత 24 గంటల్లో 6,358 కొత్త కేసులు నమోదయ్యాయి.
దేశవ్యాప్త క్రియాశీల కేసుల సంఖ్య 75,456. పాజిటివ్ కేసుల శాతం  కూడా 2020 మార్చి నుంచి కనిష్ట స్థాయి.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 10,35,495 పరీక్షలు చేశారు. దేశవ్యాప్తంగా ఇప్పటివరకు 67.40 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 0.64 శాతంగా ఉంది. గత 44 రోజులుగా 1 శాతం కంటే తక్కువగా నమోదవుతోంది. రోజువారీ పాజిటివిటీ రేటు 0.61 శాతంగా ఉంది. రోజువారీ పాజిటివిటీ రేటు గత 85 రోజులుగా 2 శాతం కంటే తక్కువగా, 120 రోజులుగా 3 శాతం కంటే తక్కువగా నమోదవుతోంది.
గృహ నిర్మాణం మరియు పట్టణ వ్యవహారాల మంత్రిత్వ శాఖ
జల నిర్వహణ, స్పేషల్ ప్లానింగ్ మరియు మొబిలిటి మేనేజ్మెంట్ రంగంలో సాంకేతిక సంబంధ సహకారం అంశం పై భారతదేశానికి మరియు నెదర్లాండ్స్ కు మధ్య అవగాహన పూర్వక ఒప్పందం  పొడిగింపునకు ఆమోదం తెలిపిన మంత్రివర్గం
జల నిర్వహణ, స్పేషల్ ప్లానింగ్ మరియు మొబిలిటి మేనేజ్మెంట్ రంగంలో సాంకేతిక సంబంధ సహకారం అంశం పై భారతదేశానికి మరియు నెదర్లాండ్స్ కు మధ్య 2018 ఏప్రిల్ నెల లో సంతకాలైన అవగాహన పూర్వక ఒప్పందం  ను గురించి ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం దృష్టి కి తీసుకురావడమైంది.
వివరాలు
జల నిర్వహణ, స్పేషల్ ప్లానింగ్ మరియు మొబిలిటి మేనేజ్మెంట్ రంగాలలో సంతకందారు సంస్థల నడుమ సహకారాన్ని సమ ప్రాతిపదికన ప్రోత్సహించడం మరియు పటిష్టపరచడం ఈ ఎమ్ఒయు యొక్క ధ్యేయం. తక్కువ ఖర్చుతో పూర్తి అయ్యే గృహ నిర్మాణం, స్మార్ట్ సిటీ డివెలప్మెంట్, నీటి సరఫరా మరియు ముగురు నీటి పారుదల వ్యవస్థ ల కొరకు జియోగ్రఫికల్ ఇన్ఫర్ మేశన్ సిస్టమ్ , ఇంకా వ్యర్థ జలాల పునర్ వినియోగం, కృత్రిమ పద్ధతులలో జలాశయాల నీటి మట్టాన్ని పెంచడం ద్వారా తాజా నీటిని సంరక్షించుకోవడం, ఇంటిగ్రేటెడ్ సాలిడ్ వేస్ట్ మేనేజ్ మెంట్ లతో పాటు వారసత్వ సంరక్షణ తదితర అంశాలలో ఉభయ దేశాల ఆచరణాత్మక అవసరాలను పరిగణనలోకి తీసుకొంటూ ఇరు పక్షాలకు లాభం చేకూరేటట్లు చూడడం కూడా ఈ ఎంఒయూ ధ్యేయాలలో భాగంగా ఉంది.
అమలు సంబంధిత వ్యూహం
ఈ ఎమ్ఒయు లో భాగంగా కార్యక్రమాల అమలుకు ఒక సంయుక్త కార్యాచరణ బృందం  ని ఏర్పాటు చేయనున్నారు. ఈ సంయుక్త కార్యాచరణ బృందం ఒక సంవత్సరం నెదర్లాండ్స్ లో, ఆ తరువాతి సంవత్సరం భారతదేశం లో సమావేశమవుతుంది.
లబ్ధిని అందుకొనే వర్గాలు
ఈ ఎంఓయూ జల నిర్వహణ స్పేషల్ ప్లానింగ్ మరియు మొబిలిటి మేనేజ్మెంట్, స్మార్ట్ సిటీ స్ డివెలప్మెంట్, తక్కువ ఖర్చుతో పూర్తి అయ్యే గృహ నిర్మాణం, వ్యర్ధాల నిర్వహణ, అర్బన్ ఎన్ వైరన్ మెంట్ మరియు వారసత్వ పరిరక్షణ రంగాలలో ఉపాధి అవకాశాలను సృష్టించగలదని ఆశిస్తున్నారు.
(
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 218.17 కోట్ల డోసులు  అందించారు
గత 24 గంటల్లో 21,63,248 డోసులు అందించారు
దేశవ్యాప్త క్రియాశీల కేసుల సంఖ్య 40,750
మొత్తం కేసుల్లో క్రియాశీల కేసులు 0.09%
ప్రస్తుత రికవరీ రేటు 98.72%
గత 24 గంటల్లో 4,474 మంది కోలుకున్నారు. దీంతో, కోలుకున్నవారి మొత్తం సంఖ్య 4,40,13,999 కు పెరిగింది.
గత 24 గంటల్లో 4,272 కొత్త కేసులు నమోదయ్యాయి.
రోజువారీ పాజిటివిటీ రేటు 1.35%
వారపు పాజిటివిటీ రేటు 1.51%
గత 24 గంటల్లో చేసిన 3,16,916 కొవిడ్ పరీక్షలతో కలిపి ఇప్పటివరకు 89.47 కోట్ల పరీక్షలు చేశారు.
విదేశీ వ్యవహారాల మంత్రిత్వ శాఖ
పోలీసు క్లియరెన్స్ సర్టిఫికెట్ 
1. పాస్పోర్ట్ సంబంధిత సేవలు పొందడంలో పౌరుల అనుభవం మెరుగు దిశగా మరొక సానుకూల చర్య చేపట్టినట్లు విదేశాంగ వ్యవహారాల మంత్రిత్వ శాఖ ప్రకటించింది. ఈ మేరకు పోలీస్ క్లియరెన్స్ సర్టిఫికేట్  కోసం డిమాండ్ అనూహ్యంగా పెరిగిన దృష్ట్యా 2022 సెప్టెంబర్ 28 నుంచి దేశవ్యాప్తంగాగల ఆన్లైన్ పోస్టాఫీస్ పాస్పోర్ట్ సేవా కేంద్రాల లో ఇందుకోసం దరఖాస్తు చేసుకునే సౌకర్యం కల్పించింది. ఈ చర్యతో ‘పీసీసీ’ కోసం అపాయింట్మెంట్ స్లాట్ల లభ్యత పెరిగి, మరింత త్వరగా పని పూర్తయ్యే అవకాశం లభిస్తుందని పేర్కొంది.
2. పీసీసీ దరఖాస్తు సదుపాయాన్ని ‘పీఓపీఎస్కె’లకు విస్తరించడంవల్ల విదేశాలలో ఉపాధిని కోరుకునే భారత పౌరులకు తోడ్పాటు లభిస్తుంది. అంతేకాకుండా విద్య, దీర్ఘకాలిక వీసా, వలస వగైరాల కోసం ‘పీసీసీ’లకుగల డిమాండ్ కూడా తీరుతుంది.